armvectores/hy_wikipedia_2023 huggingface dataset:
Ավինյո

Ավինյո  (իսպ.՝ Avinyó), մունիցիպալիտետ և քաղաք Իսպանիայում։ Մտնում է Բարսելոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Բաժես շրջանում։ Նրա տարածքը գրավում է 63,25 կմ², իսկ բնակչությունը կազմում է 2 336 մարդ 2010 թվականի մարդահամարի տվյալների համաձայն։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Información de Avinyó
Ելդանկա

Ելդանկա (ռուս.՝ Елданка), գետ Ռուսաստանում, հոսում է Կարելական ինքնավար հանրապետությունում։ Գետի երկարությունը 12 կմ է։ Թափվում է Միջին Կույտոյի լիճ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույց, այդ թվում Վերին, Միջին, Ստորին Կույտո լիճ, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020000812102000003496
Հիդրոլոգիական ուսումնասիրությունների կոդը - 102000349
Ավազանի կոդը - 02.02.00.008
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յալչիքյոյ

Յալչիքյոյ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կոտայք (գյուղ)

Կոտայք, գյուղ Հայաստանի Կոտայքի մարզում` մարզկենտրոնից 40 կմ հարավ-արևմուտք, Աբովյան քաղաքից 3 կմ արևելք, Նոր Գյուղ և Կապուտան գյուղերի միջակայքում՝ Հատիս լեռան հարավարևմտյան ստորոտին։ Ծովի մակերևույթից բարձր է 1437-1492 մետր։


== Բնակչություն ==
Կոտայքի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնաբուծությամբ, ծխախոտագործությամբ, պտղաբուծությամբ և բանջարաբուծությամբ։


== Պատմամշակութային կառույցներ ==
Կոտայքում է գտնվում Սբ. Նշան և Մարիամ Աստվածածին եկեղեցիները։


== Տես նաև ==
Կոտայքի պատմության և մշակույթի անշարժ հուշարձանների ցանկ (Կոտայքի մարզ)


== Ծանոթագրություններ ==
Անիմալիստական ժանր

Անիմալիստական ժանր (ֆր.՝ Animalisme, լատ.՝ animal կենդանի, անասուն), կենդանիների պատկերումը կերպարվեստում։


== Բնութագիր ==
Անիմալիստական ժանրը, բնագիտական և գեղարվեստական պատկերումների զուգորդմամբ նպաստում է մարդու դիտողականության զարգացմանը և առաջացնում սեր դեպի բնությունը։ Հեքիաթների, առակների նկարազարդումներում, այլաբանական և երգիծական պատկերներում կենդանին «մարդկայնացվում» է, օժտվում մարդկանց հատուկ արարքներով և ապրումներով։ Ոչ սակավ, անիմալիստական ժանրի խնդիրն է դառնում կենդանու ճշգրիտ պատկերումը (օրինակ գիտական և գիտա-հանրամատչելի գրականության նկարազարդումներում)։ Նկարիչ որսորդների սուր դիտողականության մասին են վկայում գազանների և թռչունների պատկերումները նախնադարյան արվեստում։


== Զարգացումը տարբեր երկրներում ==
Կենդանիների վառ կերպով ոճավորված ֆիգուրներով հարուստ է Հին Արևելքի, Աֆրիկայի, Օվկիանիայի, հին Ամերիկայի արվեստը։ Կենդանիների պատկերներ հանդիպում են անտիկ քանդակագործության, սափորանկարչաթյան, խճանկարչության նմուշներում։ Միջին դարերում Եվրոպայում տարածում գտան կենդանիների և թռչունների այլաբանական և բանահյուսական, հեքիաթային կերպարները։ Վերածննդի դարաշրջանում արվեստագետներն սկսեցին կենդանիներին պատկերել՝ դիմելով բնությանը (Պիզանելլո, Ալբրեխտ Դյուրեր)։ Սակայն բուն անիմալիստական ժանրը (որ սերտորեն կապված է բնանկարի, նատյուրմորտի, կենցաղային ժանրի հետ) հանդես եկավ Չինաստանում (VIII–XIII դարեր), Եվրոպայում (17-րդ դար)։


== Անիմալիստական ժանրը Հայաստանում ==
Հայաստանում հայտնաբերված ժայռապատկերներն ու հնագույն որմնաքանդակները հարուստ են կենդանիների պատկերներով, որոնք հաճախ ոճավորված են, երբեմն ունեն խորհրդանշային կամ այլաբանական բնույթ։ Այդպիսիք են նաև Վիշապները։ Միջին դարերում կենդանական մոտիվները մուտք են գործել ձեռագրերի ասպարեզ (թռչնագրեր, կենդանազարդեր), տեղ գտել պալատների որմնանկարներում, նույնիսկ եկեղեցիների, տապանաքարերի հարդարանքում (Աղցքի դամբարան, Աղթամարի Սբ․ Խաչ տաճար և այլն)։ Խորհրդային անիմալիստների գործերը առանձնանում են կենդանական աշխարհի նուրբ իմացությամբ, կերպարների դեկորատիվ արտահայտչականությամբ (Վ.Ա. Վատագին, Ի.Ս. Եֆիմով, Ե.Ի. Չարուշին, Ի.Գ. Ֆրիխիոսր, Ա. Ստարկոպֆ և ուրիշներ)։ Հայ կերպարվեստագետներից անիմալիստական բազմաթիվ գործեր են ստեղծել քանդակագործ Հ. Գյուրջյանը և գրաֆիկ Վ. Այվազյանը։
Մերձարաքսյան տեկտոնական գոտի

Մերձարաքսյան տեկտոնական գոտի  (Երևան-Օրդուբադի տեկտոնական գոտի),  ընդգրկում է Հրազդան ու Վեդի գետերի միջագետքը, Ուրծի ու Վայքի լեռնաշղթաները։ Ծալքավորումը տեղի է ունեցել վերին կավճից մինչև պլիոցեն։ Դևոնտրիասի, վերին կավճի, պալեոգենի ու անթրոպոգենի գոյացումներից կազմված թույլ ծալքավորված գոտի է, որին բնորոշ են մագմայականությունը, ներծին հանքայնացումը, տեկտոնական կառուցվածքների ու ռելիեֆի ձևերի ուղիղ փոխհարաբերությունը։ Առանձնացվում են Երևան-Օրդուբադի գոգածալքային և Ուրծ-Վայքի կամարածալքային ենթագոտիները։
Չիլշան

Չիլշան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Jolene

«Jolene» (հայերեն՝ Ջոլին), հեղինակ-կատարող Դոլլի Փարթոնի քանթրի-երգը։ Առաջին անգամ որպես սինգլ թողարկվել է 1973 թվականի հոկտեմբերին, իսկ մեկ տարի անց դուրս է եկել երգչուհու համանուն ալբոմը։ Երգը դարձել է Փարթոնի ամենահաջողակ ձայնագրություններից մեկը՝ 1974 թվականին գլխավորելով ամերիկյան քանթրի-հիթ-շքերթը, ինչպես նաև կանադական, բրիտանական, իռլանդական և շվեդական հիթ-շքերթներում զբաղեցրել է հաջողակ դիրքեր։ 2004 թվականին «Բոլոր ժամանակների 500 մեծագույն երգեր ըստ Rolling Stone ամսագրի» ցանկում զբաղեցրել է 217-րդ հորիզոնականը։


== Բնօրինակ տարբերակ ==


=== Պատմություն ===
Երգը պատմում է մի տնային տնտեսուհու մասին, որն ամուսնուն սկսել է խանդել Ջոլին անունով աղջկա նկատմամբ և խնդրում է նրան չհրապուրել իր տղամարդուն։ Հարցազրույցներից մեկում Դոլլի Փարթոնը խոստովանել է, որ այդ երգի ստեղծման համար իրեն ոգեշնչել է բանկի գանձապահը, որը, ինչպես իրեն է թվացել, սիրաշահել է իր ամուսնուն՝ Կարլ Թոմաս Դինին։ Իր անունը նա ստացել Է Ջոլին անունով շիկակարմիր մազերով, կանաչաչյա աղջկա պատվին, որը երգչուհուց համերգներից մեկի ժամանակ ստորագրություն է խնդրել։
Հետագայում «Jolene»-ի քավեր տարբերակները ձայնագրել են շատ կատարողներ, այդ թվում՝ Օլիվիա Նյուտոն-Ջոնը, «The White Stripes»-ը, «Strawberry Switchblade»-ը, Սոֆի Էլլիս-Բեքստորը, Մայլի Սայրուսը, Աննեկե վան Խիրսբերխենը։ 2011 թվականին Քիթ Ուրբանը, Ջոն Մեյերը և Նորա Ջոնսը Դոլլի Փարթոնին նվիրված «Գրեմմի» մրցանակաբաշխության ժամանակ կատարել են այս երգը։
2016 թվականին Փարթոնը Pentatonix խմբի հետ վերաձայնագրել է «Jolene» ակապելլա-տարբերակը և դարձել պատմության մեջ միակ կատարողը, որի հիթերը հայտնվել են «Hot Country Songs»-ի թոփ 20-ում վերջին 6 տասնամյակների ընթացքում անընդմեջ (1960-ական, 1970-ական, 1980-ական, 1990-ական, 2000-ական և 2010-ական թվականներին)։


=== Հիթ-շքերթներ ===


=== Հավաստագրումներ ===


== Ծանոթագրություններ ==


== Արտաքին հղումներ ==
Երգի խոսքեր
Square One

«Square One»` hարավկորեական Blackpink գըրլ բենդի դեբյուտային սինգլային ալբոմը, որը թողարկվել է 2016 թվականի օգոստոսի 8-ին YG Entertainment և KT Music լեյբլների կողմից։
Ալբոմը պարունակում է երկու երգ՝ «Whistle» և «Boombayah»։ Երգերի հեղինակներն են Թեդդի Փակը, Bekuh BOOM-ը, Future Bounce-ը և B. I-ը iKON խմբից։
«Whistle» երգը թողարկումից հետո առաջին շաբաթվա ընթացքում զբաղեցրել է առաջին տեղը GAON թվային հիթ-շքերթում, իսկ «Boombayah»-ը գլխավորել Է Billboard World Digital Songs միջազգային հիթ-շքերթը։


== Տեղեկատվություն ալբոմի մասին ==
«Square One» ալբոմը վաճառքի է հանվել 2016 թվականի օգոստոսի 8-ին կորեական տարբեր երաժշտական պորտալներում և iTunes-ում։
«Whistle» և «Boombayah» տեսահոլովակների ռեժիսորը Սո Հենսին է (նաև 2NE1 խմբի «I Am the Best» և Big Bang խմբի «Fantastic Baby» տեսահոլովակների ռեժիսոր)։ Տեսահոլովակը հայտնվել է խմբի պաշտոնական ալիքում նաև օգոստոսի 8-ին։ 5 օրվա ընթացքում տեսահոլովակները հավաքել են ավելի քան 10 մլն դիտում. 2016 թվականի նոյեմբերին «Boombayah» տեսահոլովակը հավաքել է 59 միլիոն դիտում, «Whistle»-ը՝ 48 միլիոն։ Օգոստոսի 18-ին և 20-ին թողարկվել են վիդեոներ տեսահոլովակների պարերի հետ կապցված։
Blackpink-ի դեբյուտային կենդանի ելույթը «Whistle»-ի և «Boombayah»-ի հետ կայացել է Inkigayo հեռուստահաղորդման եթերում (2016 թվականի օգոստոսի 14-ին)։


== Կոմպոզիցիաների ցանկ ==


== Վաճառք և չարթեր ==
«Whistle» երգը թողարկումից հետո առաջին շաբաթվա ընթացքում գլխավորել Է կորեական GAON թվային աղյուսակը, այդ ժամանակ կատարվել է 150747 ներբեռնում, մինչդեռ «Boombayah»-ը բարձրացել է այդ հիթ-շքերթի 7-րդ հորիզոնական։
ԱՄՆ-ում «Boombayah» երգը 2016 թվականի օգոստոսի 27-ին գլխավորել Է Billboard World Digital Songs միջազգային հիթ-շքերթը, իսկ երգը «Whistle»-ը զբաղեցրել է 2-րդ տեղը։ Այդ ժամանակ օտարերկրյա ունկնդիրները երկու երգերի շուրջ 6 հազար ներբեռնումներ են կատարել։


== Քննադատություն ==
Billboard K-Town-ի գրախոսականում ասվում է, որ Blackpink-ը վերցրել է հիփ-հոփից լավագույնը և իր «ավագ ընկերների» ակումբային մոտիվները (Psy, Big Bang և 2NE1), դրանից հետո ստացել է նաև միջազգային հաջողություն։ «Boombayah» երգում լսվում է «հարվածային, էկզոտիկ բիտ» իսկ «Whistle» երգը «միավորում է բոցավառ երգն ու երիտասարդական հիփ-հոփը՝ դրամ-ն-բասի նվազագույն ավելացմամբ»։
Rolling Stone հրատարակությունը Blackpink-ը ներառել է «10 նոր կատարողների ցուցակում, որոնց մասին պետք է իմանալ։ 2016 թվական, սեպտեմբեր»։ Blackpink-ը K-pop-ի և A-town-ի (Ատլանտայի) թրեփ երաժշտության կատարյալ համադրություն է, նրանց երգերը, հավանաբար, դուր կգան CL-ի, 2NE1-ի, Արիանա Գրանդեի և Fifth Harmony-ի երկրպագուներին։


== Ծանոթագրություններ ==
Ամպեցո

Ամպեցո (իտալերեն՝ Ampezzo), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչության թվաքանակը՝ 1081 մարդ՝ ըստ 2008 թվականի մարդահամարի տվյալների, բնակչության խտությունը՝ 15 մարդ/կմ²։ Զբաղեցնում է 73 կմ² տարածք։ Փոստային ինդեքս՝ 33021։ Հեռախոսային կոդ՝ 0433։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0433 80050
Էլեկտրոնային փոստ՝ amministrativo@com-ampezzo.regione.fvg.it


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կունոժ (Ունժայի վտակ)

Կունոժ (ռուս.՝ Кунож), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ունժա գետի աջ ափում՝ 351 կմ հեռավորության վրա։ Գետի երկարությունը 98 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը ՈՒնզա գետն է։ Գետի գետային ավազանը Վոլգա գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300312110000014887
Հիդրոլոգիական ուսումնասիրությունների կոդը - 110001488
Ավազանի կոդը - 08.01.03.003
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բնության չափանմուշ

Բնության չափանմուշ, բնական տարածք, որը, բնածին և մարդահարույց գործոնների փոխազդեցության արդյունքում, պահպանել է բնական լանդշաֆտի ծագումնային վիճակը կամ նվազագույն փոփոխության ենթարկվել։ Բնության չափանմուշները մարդուն հետաքրքրում են իրենց բնական վիճակով, որտեղ նյութի և էներգիայի շրջապտույտը, բնական երևույթներն ընթանում են առանց մարդու միջամտության։ Դրանց միջոցով հնարավոր է լինում ավելի ճիշտ որոշել նույնատիպ լանդշաֆտների վրա մարդու ներգործության հետևանքները և գնահատել միջավայրին հասցված վնասի չափը։
Սեն Նազեր սյուր Շարանտ

Սեն Նազեր սյուր Շարանտ (ֆր.՝ Saint-Nazaire-sur-Charente), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Անյան կանտոնի կազմի մեջ։ Հանդիսանում է Ռոշֆորի շրջանը։
Համայնքի INSEE կոդ՝ 17375։


== Բնակչություն ==
Համայնքի բնակչությունը 2010 թվականին կազմում էր 1146 մարդ։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Սեն Նազեր սյուր Շարանտի վիճակագրության ազգային ինստիտուտ (ֆր.)
Արնիկուր

Արնիկուր (ֆր.՝ Arnicourt), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2009 թվականի դրությամբ կազմում է 164 մարդ, բնակչության խտությունը` 19.69 մարդ/կմ²։ Բնակավայրը զբաղեցնում է 8.33 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ հյուսիս-արևելք, Շալոն ան Շամպայն քաղաքից 70 կմ հյուսիս, Շառլվիլ Մեզիեր քաղաքից 36 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 117 աշխատունակ (15-64 տարեկան) բնակիչ, որոնցից ակտիվ էին 94-ը, իսկ ոչ ակտիվները` 23։ Ակտիվության ցուցանիշը կազմում է 80,3 %։ 94 աշխատունակ մարդկանցից աշխատել է 86 անձ (46 տղամարդ և 40 կին)։ Գործազուրկ են եղել 8 անձ (3 տղամարդ և 5 կին)։ 23 անաշխատունակներից 8-ը եղել են աշակերտներ կամ ուսանողներ, 11-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վարդուտ

Վարդուտ, գյուղ Արցախի Հանրապետության Քաշաթաղի շրջանում։ Նորաշենիկ գյուղի հետ միասին կազմում է Նորաշենիկ համայքը։


== Աշխարհագրություն ==
Գյուղը գտնվում է Արցախի Հանրապետության արևմտյան հատվածում՝ Քաշաթաղի շրջանում՝ նախկինում ՝ Արցախի Բերձոր գավառում։ Բնակավայրը տեղակայված է Շալուա գետի ստորին հոսանքի ձախափնյա բլրապատ լանջին։


== Պատմություն ==
Վարդուտը Արցախի հնագույն բնակավայրերից է։ Մինչև 18-րդ դարի կեսերը այստեղ ապրում էին հայեր։ Չդիմանալով Ղարաբաղի Փանահ և Իբրահիմ խաների ճնշումներին, նրանք հեռացան հարազատ բնակավայրից։ Այստեղ հայտնվեցին անասնապահ մի քանի թրքախոս քրդերի ընտանիքներ։ Երբ Արցախը անցավ Ռուսաստանի գերիշխանության տակ, քրիստոնյա հայերի համար ստեղծվեցին համեմատաբար ավելի բարենպաստ պայմաններ, և Վարդուտի նախկին բնակիչները նորից վերադարձան իրենց օջախները։ Մինչև խորհրդային կարգերը գյուղը հայաբնակ էր։
1921 թվականին  Արցախը Ադրբեջանին բռնակցվելուց հետո, Վարդուտի հայությունը Բաքվի բռնաճնշումների  տակ վերջնականապես լքեց հայրենի եզերքը։ Ստեղծված պարապը նորից լցվեց եկվորներով։ Քրդերը ու թուրքերը, հայերի ունեցվածքին տեր դառնալով, գյուղը անվանակոչեցին Դարաքյանդ։ Մի քանի տասնամյակի ընթացքում եկվոր խաշնարածները ոչնչացրին հայկական գերեզմանոցները, եկեղեցիներն ու խաչքարերը։ Այսօր դրանցից միայն հետքեր են պահպանվում։ Թուրքերի և քրդերի տների, գոմերի պատերի մեջ կարելի է տեսնել, անտառներում հանդիպել երեսնիվայր շուռ տված, ջարդված արձանագիր տապանաքարեր, խաչքարեր։
1993 թվականին ԱՀ պաշտպանության բանակի հարվածների տակ ազատագրվեց Վարդուտը։ 2007 թվականին գյուղում սկսեցին հաստատվել Ադրբեջանից բռնագաղթված մի քանի հայ ընտանիքներ և ՀՀ բնակավայրերից քաղաքացիներ։  
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Բնակչություն ==
2015 թվականին Վարդուտ գյուղում բնակվում էր 57 մարդ, կար 14 տնտեսություն։


== Հասարակական կառույցներ ==
2007 թվականին «Հայ կրթական հիմնարկություն»  կազմակերպության կողմից դպրոցական շենք է կառուցվել և նույն թվականին էլ Վարդուտի միջնակարգ դպրոցն է հիմնվել։ 2017-2018 ուսումնական տարում Վարդուտի դպրոցում 17 աշակերտ էր սովորում, դասավանդում էր 7 ուսուցիչ։ 2007-2017 թվականներին դպրոցը 15 շրջանավարտ է տվել։ Նրանցից Տիգրանուհի Խաչատրյանը 2015-2017 թվականներին սովորել է Դիլիջանի միջազգային դպրոցում, իսկ 2017 թվականից ուսումը շարունակել է  ԱՄՆ Մինիսոտա նահանգի Սենտ Օլաֆ համալսարանում։


== Ծանոթագրություններ ==


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.
Լիլիա Հարությունյան

Լիլիա Միքայելի Հարությունյան (մայիսի 5, 1963(1963-05-05), Հադրութ, Հադրութի շրջան), հայ անեսթեզիոլոգ-ռեանիմատոլոգ, ՊԲ բժշկական ծառայության պահեստի ավագ լեյտենանտ (1994 թվական)։


== Կենսագրություն ==
1992-1994 թվականներին ծառայել է Պաշտպանության Բանակում։ Ավարտել է Երևանի պետական բժշկական ինստիտուտը (1987 թվական)։ 1987-1992 թվականներին աշխատել է Հադրութի շրջանային կենտրոնական հիվանդանոցում. №2 զորամասի հոսպիտալում։
1991- 1994 թվականներին ռազմադաշտային շարժական հոսպիտալների անձնակազմի հետ մասնակցել է Հադրութի շրջանի զյուղերի ինքնապաշտպանական և Ջրականի, Սանասարիի, Կովսականի, Վարանդայի շրջանների ազատագրական մարտերին։ Բուժօգնություն է ցույց տվել հարյուրավոր ազատամարտիկների։
1996 թվականից բնակվում է Մոլդովայի Հանրապետությունում։


== Ծանոթագրություններ ==
Ագնես Սմեդլի

Ագնես Սմեդլի (անգլ.՝ Agnes Smedley, փետրվարի 23, 1892(1892-02-23), Օսգուդ, Սալիվան շրջան, Միսսուրի, ԱՄՆ - մայիսի 6, 1950(1950-05-06), Լոնդոն, Միացյալ Թագավորություն), ամերիկյան լրագրող, արձակագիր։ Պայքարել է կնոջ իրավունքների և Հնդկաստանի ազատագրման համար։


== Կենսագրություն ==
Ծնվել է Միսսուրի նահանգի Օսգուդ գյուղում։ Հայրը ամերիկյան հնդկացի էր։ 1902 թվականին նրանց ընտանիքը տեղափոխվում է Կոլորադո նահանգի Տրինիդադ ածխահանքային քաղաքը։ 1903 թվականին հայրը լքում է ընտանիքը, և Ագնեսը ստիպված էր տնային ծառայության մտնել։ Սմեդլին չի ստացել կանոնավոր կրթություն և այդ բացը լրացնում էր ինքնակրթությամբ ու այցելելով դասախոսությունների, որը հնարավոր էր։ 1912 թվականին ամուսնանում է Էրնեստ Բրուդինի հետ։ 1913 թվականին ընդունվում է Սան Դիեգոյի ուսուցչական քոլեջ, որտեղից հեռացվում է 1916 թվականին։ Ընդունվում է Ամերիկայի սոցիալիստական կուսակցություն։ 1917 թվականին ամուսնալուծվում է և մեկնում է Նյու Յորք, որտեղ աշխատակցում է սոցիալիստական մամուլին։
Միանալով հնդկական խմբի՝ մասնակցում է հեղափոխական ազգային ազատագրական շարժումներին։ 1918 թվականի մարտի 18-ին ձերբակալվում է՝ Հնդկաստանում հակաբրիտանական շարժմանը օժանդակելու մեղադրանքով։ Բանտում անցկացրել է վեց ամիս. գործը չի հասել դատարան։ Ազատվելուց հետո հոդվածներ է գրել «New York Call» և «The Birth Control Review» պարբերականների համար։ Անդամակցել է «Հնդկաստանի ազատության բարեկամներ» գաղտնի կազմակերպությանը, որտեղ մեծ վստահության է արժանացել։
1920 թվականին Վիրենդրանաթ Չատոպադյայայի հետ մեկնել է Գերմանիա։ Գերմանիայի մասին ռեպորտաժներ է գրել ամերիկյան «The Nation» հրատարակչության և «The New Masses» հեղափոխական ամսագրի համար, գրել է նաև խորհրդային «Интернациональная литература» ամսագրի համար։ Այս ընթացում Չատոպադյայայի հետ հաճախ տեղափոխվել է Մոսկվա, աշխատել Կոմունիստական ինտերնացիոնալում։
1928 թվականին տեղափոխվել է Շանհայ։ 1929 թվականին գրել է ինքնակենսագրական «Daughter of Earth» («Երկրի դուստրը») վեպը։ Թղթակցել է «Manchester Guardian», «China Weekly Review» և «Frankfurter Zeitung» պարբերականներին։ Գրել է մի քանի գրքեր չինական կարմիր բանակի մասին, որն առաջացրել է գոմինդանականների դժգոհությունը։ 1930 թվականին ծանոթացել է խորհրդային հետախույզ Ռիխարդ Զորգեի հետ, օգնել նրան լրտեսական ցանց ստեղծել։ Մի քանի ամիս եղել է ԽՍՀՄ-ում (1933-1934)։
Ուղեկցել է չինական կարմիր բանակին բազմաթիվ արշավների ժամանակ։ Փորձել է ընդունվել Չինաստանի կոմունիստական կուսակցության, սակայն չի ստացվել։ Երկրորդ համաշխարհային պատերազմի ժամանակ կարևոր միջնորդ է եղել ամերիկյան բանակի հրամանատարության և չինացի կոմունիստների միջև։ Կազմակերպել է բժշկական նյութերի առաքումը Չինաստան։
Պատերազմից հետո եղել է Հետաքննությունների դաշնային բյուրոյի ուշադրության կենտրոնում, կասկածվել է լրտեսության մեջ։ Մահացել է Մեծ Բրիտանիայում, թաղված է Պեկինի Բաբաոշան գերեզմանոցում։


== Ագնես Սմեդլին հայերեն ==
Երկրի դուստրը (վեպ), Ե., Պետհրատ, 1931, 300 էջ։ Ռուսերենից թարգմ.՝ Ս. Անանյան։
Երկրի դուստրը (վեպ), Ե., Հայպետհրատ, 1963, 329 էջ։ Ռուսերենից թարգմ.՝ Ս. Անանյան։


== Ծանոթագրություններ ==
Զադնևո (գյուղ, Կրեստեցկի շրջան)

Զադնևո (ռուս.՝ Заднево), գյուղ Ռուսաստանի Նովգորոդի մարզի Կրեստեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուե (այլ կիրառումներ)

Բուե, կարող է վերաբերել՝

Բուե - Ֆրանսիայում գտնվող համայնք, մտնում է Պիկարդիա երկրամասի կազմի մեջ
Բուե - համայնք Ֆրանսիայում, Պուատու Շարանտա մարզի Ծովափնյա Շարանտի գավառում
Ի՞նչ է մաթեմատիկան

«Ի՞նչ է մաթեմատիկան» (Գաղափարների ու մեթոդների տարրական ակնարկ), մաթեմատիկայի վերաբերյալ դասական հայտնի գիրքը, որը գրել են  Ռիխարդ Կուրանտը և Հերբերտ Ռոբինսը։ Երկրորդ հրատարակությունը թողարկվել է Իեն Ստյուարտի հավելումով։
Գրքում անդրադարձ է կատարվում թվերի տեսությանը, կոմբինատորիկային, էվկլիդեսյան երկրաչափությանը, պրոյեկտիվ երկրաչափությանը, ոչ էվկլիդեսյան երկրաչափությանը, դիֆերենցիալ երկրաչափությանը և տոպոլոգիային, հանրահաշվական տոպոլոգիային և մաթեմատիկական անալիզին։


== Հեղինակ ==
Գիրքը հիմնված է Կուրանտի դասախոսությունների վրա։ Չնայած նրան, որ Ռոբինսը մասնակցել է Գրքի մեծ մասի գրելուն, նա ստիպված է եղել պայքարել, որպեսզի պաշտոնապես ճանաչվի գրքի հեղինակ։ Այնուամենայնիվ, այդ գրքի հեղինակային իրավունքն ստացել է միայն Կուրանտը։


== Վերնագիր ==
Ըստ երևույթին, վերնագիրը տրվել է Լև Տոլստոյի «Ի՞նչ է արվեստը» ստեղծագործության համաբանությամբ։ Ըստ Կոնստանս Ռիդի, Կուրանտը վերջնականապես որոշել է ընտրել «Ի՞նչ է մաթեմատիկան»  վերնագիրը Թոմաս Մանի հետ զրույցից հետո, որը կայացել է Հերման Վեյլի երեկույթին։
American Mathematical Monthly  ամսագրի «What is …?» սյունակն ակնհայտորեն հայտնվել է այս գրքի ազդեցությամբ։


== Հրատարակություններ և թարգմանություններ ==
ԱնգլերենWhat is Mathematics?: An Elementary Approach to Ideas and Methods, Londra, Oxford University Press, 1941, ISBN 0-19-502517-2.
Երկրորդ հրատարակություն, New York, Օքսֆորդի համալսարանի հրատարակչություն, 1996 ISBN 0-19-510519-2.ՌուսերենЧто такое математика? Элементарный очерк идей и методов, Государственное издание технико-теоретической литературы, 1947.
Что такое математика? Archived 2021-10-26 at the Wayback Machine. 3 издания МЦНМО ISBN 5-900916-45-6, 2001; 9-е издание МЦНМО 2019 года.Իսպաներեն¿Qué es la matemática?: una exposición elemental de sus ideas y métodos, Aguilar editorial, 1971, ISBN 968-16-6717-4.
¿Qué Son Las Matemáticas? Conceptos y métodos fundamentales, México, D. F., Fondo de Cultura Económica, 2002, ISBN 968-16-6717-4. (trad. dalla seconda edizione)ԻտալերենChe cos'è la matematica?, trad. di Liliana Ragusa Gilli, 1ª ed. italiana, dalla 3ª edizione orig. (ottobre 1945), Einaudi, 1950, p. 754.
Che cos'è la matematica?, trad. di Liliana Ragusa Gilli, 1ª ed. italiana, dalla 3ª edizione orig. (ottobre 1945), Boringhieri, 1964, p. 752.
Che cos'è la matematica?, ed. riveduta da Ian Stewart; trad. di Liliana Ragusa Gilli, rived. da Laura Servidei, 2ª ed., Bollati Boringhieri, 2000, pp. 671, ISBN 88-339-1200-0.
Che cos'è la matematica?, ed. riveduta da Ian Stewart; trad. di Liliana Ragusa Gilli, rived. da Laura Servidei, ristampa della 2ª ed. del 2000, Bollati Boringhieri, 2007, pp. 671, ISBN 978-88-339-1200-4.ԳերմաներենWas Ist Mathematik?, Springer Verlag, 2000, ISBN 3-540-63777-X.ՀունգարերենMi a matematika?, tradotto da László Vekerdi, Gondolat Könyvkiadó, 1966, p. 509.ՎիետնամերենToán học là gì? Phác thảo sơ cấp về tư tưởng và phương pháp, 3 voll., Nhà xuất bản Khoa học và Kỹ thuật, 1984, p. 510, ISBN 0-19-502517-2.


== Ծանոթագրություններ ==


== Արտաքին հղումներ ==
«Ի՞նչ է մաթեմատիկան» գիրք МЦНМО կայքում
Ուպսալա-DLR աստերոիդների հետազոտություն

Ուպսալա-DLR աստերոիդների հետազոտություն (անգլ.՝ Uppsala-DLR Asteroid Survey, UDAS), աստղագիտական հետազոտությունների ծրագիր, որն անց էր կացվում 1999-ի սեպտեմբերից մինչև 2005 թվականը։ Հետազտության հիմնական նպատակն է աստերոիդների և գիսաստղերի որոնում և հետազոտություններ, հատուկ ուշադրություն դարձնելով Երկրին մոտեցող աստերոիդների վրա։ Ծրագիրը իրականացվում էր Կվիստաբերգի աստղադիտարանում, որը հանդիսանում է Ուպսալայի աստղադիտարանի (UAO) մասնաճյուղ, և Գերմանական ավիա-տիեզերական կենտրոնի (Deutschen Zentrum für Luft- und Raumfahrt, DLR) հետ համատեղ։
Հետազոտությունների ծրագիրը շարունակում է ODAS ծրագրի աշխատանքը, որը ավարտվել էր ֆինանսական միջոցների բացակայության պատճառով։
UDAS-ից մի քանի տարի առաջ նույն աստղադիտարանում կատարվել է մեկ այլ հետազոտություն Ուպսալա-DLR տրոյացիների հետազոտություն (UDTS):


== Կիրառվող գործիքներ ==
Շմիդտի աստղադիտակ (D = 100/135 սմ, F = 300 սմ)


== Հետազոտությունների ուղղություններ ==
Նոր աստերոիդների և գիսաստղերի որոնում
Աստերոիդների և գիսաստղերի աստղաչափական հետազոտություններ


== Հիմնական նվաճումներ ==
Հայտնաբերվել է 209 աստերոիդ 1999-ից 2005 թվականները։
Հրապարակվել են 38754 աստղաչափական դիտարկումների տվյալներ։
Մերձերկրյա 2001 FX9 աստերոիդի հայտնաբերում։


== Ծանոթագրություններ ==


== Արտաքին հղումներ ==
Հետազոտության պաշտոնական էջ Archived 2009-06-22 at the Wayback Machine.
Կուպչենեևո

Կուպչենեևո (ռուս.՝ Купченеево, բաշկիրերեն՝ Күпсәнәй, ուդմ.՝ Куктянай), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 460 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆերնանդոպոլիսի գավառ

Ֆերնանդոպոլիսի  (պորտ.՝ Microrregião de Fernandópolis), գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 104 216 մարդ 2005 թվականի տվյալով։ Զբաղեցված տարածքը 2808,618  կմ²։ Բնակչության խտությունը 37,1  մարդ/կմ²։


== Վիճակագրություն ==
Համախառն ներքին արտադրանքը կազմել է 1 546 285 135,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 15 221,24 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,811։


== Գավառի կազմ ==
Գավառի կազմի մեջ են մտնում հետևյալ համայնքները.

Մասեդոնիա
Օրզուեստի
Տուրմալինա
Կենտրոնական Շատորու (կանտոն)

Կենտրոնական Շատորու (ֆր.՝ Châteauroux-Centre), Ֆրանսիայի կանտոն է, գտնվում է Կենտրոն շրջանում։ Էնդր դեպարտամենտի կանտոնն է։ Մտնում է Շատորու օկրուգի մեջ։ Համաձայն 2007 թվականի մարդահամարի կանտոնի բնակչությունը 17647 մարդ էր։Կանտոնի համարը 3607 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ռենե Ռապեն

Ռենե Ռապեն (ֆր.՝ René Rapin, ապրիլի 24, 1620(1620-04-24), Տուր - հոկտեմբերի 27, 1687(1687-10-27), Փարիզ),  ֆրանսիացի գրող, բանաստեղծ, աստվածաբան, պատմաբան, բանասեր, պոեմների, գրաքննադատությունների և աստվածաբանական աշխատությունների հեղինակ։


== Կենսագրություն ==
1639 թվականին մտել է ճիզվիտական միաբանություն, հետո եղել է անտիկ գրականության և հռետորության պրոֆեսոր։ Նրա կենսագրության մանրամասներ շատ քիչ են պահպանվել։ Եղել է Ալֆոնսո Մանչինիի՝ Մազարինիի եղբորորդին, 1667 թվականից եղել է Լամոնյոնի ակադեմիայի անդամ։ Մասնակցել է իր ժամանակների կրոնականության և գրական բանավեճերի՝ հարձակվելով յանսենիստների վրա և վիճաբանելով Վավասերի հետ։
Ռապենի ստեղծագործական ժառանգությունը ներկայացված է ինչպես բանաստեղծություններով (ֆրանսերեն և լատիներեն), այնպես էլ արձակով։ Նրա «Eglogae sacrae» (1659) ստեղծագործության համար նրան սկսել են կոչել «երկրորդ Թեոկրիտ»։
Նրա ամենահայտնի ստեղծագործություններից է «Hortorum libri IV» (1659) ուսուցողական լատինական պոեմը, մի քանի անգամ թարգմանվել է անգլերեն և ֆրանսերեն։ Ռապենի քննադատական-էսթետիկական ստեղծագործություններից, որտեղ նա միշտ գերադասել է արհեստականությունը իսկական ինքնատիպությունից, Վերգիլիոսին՝ Հոմերոսից, հայտնի են «Observations sur les poèmes d’Horace et de Virgile» (1669), «Réflexions sur l’usage de l’éloquence de ce temps» (1672), «Réfléxions sur la Poétique d’Aristote et sur les ouvrages des poètes anciens et modernes» (1674)։ Ռապենի ստեղծագործությունները մի քանի անգամ հրատարակվել են Ամստերդամում  (1693, 1709) և Հաագայում (1725)։ 1865 թվականին Օբինոն առաջին անգամ հրատարակել է նրա «Mémoires sur l’Eglise et la Société» գործը։ 1861 թվականին հրատարակվել է նրա «Histoire du jansénisme» աշխատանքը, որը 19-րդ դարում ճանաչվել է որպես արժեքավոր աղբյուր՝ յանսենիզմի պատմության ուսումնասիրության համար։


== Ծանոթագրություններ ==


== Արտաքին հղումներ ==
Սեղմ կենսագրություն (անգլ.)
Նովոե Պատրիկեևո

Նովոե Պատրիկեևո (ռուս.՝ Новое Патрикеево), գյուղ Ռուսաստանի Թաթարստան հանրապետության Կայբիցկի շրջանի կազմում։
Բնակչությունը 2010 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Welcome Back (iKon-ի ալբոմ)

Welcome Back, հարավկորեական բոյ բենդ iKON-ի դեբյուտային ստուդիական ալբոմը։


== Թրեք լիստ ==


== Չարթեր ==


== Ծանոթագրություններ ==
Ֆեոդոր Տոլբուխինի հուշարձան (Մոսկվա)

Ֆեոդոր Տոլբուխինի հուշարձան (ռուս.՝ Памятник Фёдору Толбухину), Խորհրդային Միության մարշալ Ֆեոդոր Տոլբուխինին նվիրված հուշարձան Մոսկվայում։ Տեղադրվել է 1960 թվականին Մոսկվայի Սամոտյոչնայա փողոցում։ Հուշարձանի հեղինակներն են քանդակագործ Լև Եֆիմովիչ Կորբելը և ճարտարապետ Գրիգորի Ալեքսեևիչ Զախարովը։ Հուշարձանը դաշնային նշանակության մշակութային ժառանգության օբյեկտի կարգավիճակ ունի։


== Պատմություն ==
1949 թվականին քանդակագործ Լև Կերբելը կերտել է մարշալի՝ Ֆեոդոր Տոլբուխինի կիսանդրին, իսկ մեկ տարի անց սկսել է աշխատել նրա հուշարձանի նախագծի վրա։ 1960 թվականին հուշարձանը պատրաստ էր։
1960 թվականի մայիսի 14-ին հուշարձանը բացվել է Սամոտյոչնայա փողոցի պուրակում։ Բացման արարողությանը մասնակցել են քաղաքի հասարակական կազմակերպությունների ներկայացուցիչներ, աշխատողներ, կուսակցականներ, Մոսկվայի կայազորի զորամասեր։


== Նկարագրություն ==
Երեք մետր բարձրությամբ բրոնզե քանդակը տեղադրված է սև լաբրադորիտե պատվանդանի վրա։ Մարշալ Ֆեոդոր Տոլբուխինը պատկերված է ամբողջ հասակով։ Քանդակագործը հրամանատարին քանդակել է վստահ և վճռական։
Հուշարձանի մուգ մոխրագույն գրանիտե խորանարդ պատվանդանը նախագծել է ճարտարապետ Գրիգորի Զախարովը։ Պատվանդանի վրա կա հետևյալ մակագրությունը. «Խորհրդային Միության մարշալ։ Ֆեոդոր Իվանովիչ Տոլբուխին։ 1894-1949 թթ.»:


== Ծանոթագրություններ ==
Սեփական սենյակը

Սեփական սենյակը (անգլ.՝ A Room of One's Own), անգլիացի արձակագիր Վիրջինիա Վուլֆի էսսեն։ Առաջին անգամ տպագրվել է 1929 թվականին Լոնդոնի «Հոգարթ պրես» հրատարակչությունում։ Այս հրատարակչությունը հիմնել են Լեոնարդ և Վիրջինիա Վուլֆ ամուսինները։


== Բովանդակությունը ==
Էսսեն գրվել է դասախոսությունների հիման վրա, սակայն այն գեղարվեստորեն բացահայտում է կին և գրականություն առնչությունները՝ կնոջը դիտարկելով և՛ որպես հեղինակ, և՛ որպես կերպար։ Ստեղծագործությունը համարվում է ֆեմինիստական. այստեղ կարևորվում է կնոջ դերը տղամարդկանցով գերիշխող գրականության ավանդույթների համապատկերում։


== Հայերեն հրատարակություն ==
Վիրջինիա Վուլֆի «Սեփական սենյակը» ստեղծագործությամբ հեղինակն ամբողջական գրքով առաջին անգամ է հրատարակվել հայերեն։ Գիրքը հայերեն է հրատարակել «Դարակ» հրատարակչությունը 2016 թվականին. այն նաև տվյալ հրատարակչության առաջին գիրքն է։ Գիրքն անգլերենից թարգմանել է Մանիկ Եգանյանը, խմբագիր՝ Աշոտ Գաբրիելյան, էջադրումը՝ Արմինե Քոչարյանի։ Գիրքն ընդգրկված է հրատարակչության «Սաֆո» մատենաշարի մեջ, բաղկացած է 228 էջից։
Հայերեն հրատարակությունը հայտնվել է «Արմենպրես» լրատվական գործակալության «Երևանյան բեսթսելեր» նախագծի 2016 թվականի հունվարի 15-ի առաջին հորիզոնականում»


== Տես նաև ==
Դարի 100 գրքերն ըստ Լը Մոնդ օրաթերթի


== Ծանոթագրություններ ==
Չիժովկա (գյուղ, Իզյասլավի շրջան)

Անվան այլ կիրառումների համար տե՛ս՝ ՉիժովկաՉիժովկա (ուկրաիներեն՝ Чижівка), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Չիժովկա գյուղում բնակվում էր 286 մարդ։ Բնակավայրը զբաղեցնում է 1284 կմ² տարածք։ Բնակչության խտությունը կազմում էր 222,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բոսնիա և Հերցեգովինայի Օլիմպիական կոմիտե

Բոսնիա և Հերցեգովինայի Օլիմպիական կոմիտե (բոսն․՝ Olimpijski komitet Bosne i Hercegovine), Բոսնիա և Հերցեգովինաի ազգային օլիմպիական կոմիտե։ Հիմնադրվել է 1992 թվականին։ Դարձել է ՄՕԿ-ի անդամ 1993 թվականին։ Գրասենյակը գտնվում է Սարաևոյում։ Հանդիսանում է ՄՕԿ-ի ԷՕԿ-ի և մի շարք այլ օլիմպիական կազմակերպությունների անդամ։


== Բոսնիա և Հերցեգովինան Օլիմպիական խաղերում ==
Բոսնիա և Հերցեգովինան առաջին անգամ մասնակցել է օլիմպիական խաղերին 1992 թվականի ամռանը՝ Բարսելոնայում կայացած օլիմպիական խաղերին։


== Տես նաև ==
Բոսնիա և Հերցեգովինան Օլիմպիական խաղերում


== Ծանոթագրություններ ==


== Արտաքին հղումներ ==
Պաշտոնական կայքը
(3574) Ռուդու

(3574) Ռուդու (անգլ.՝ Rudaux), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 13-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,418711 ա. մ., առավելագույնը մոտենում է 1,9731 ա. մ. հեռավորության վրա և հեռանում 2,8643 ա. մ.։ Արեգակի շուրջ մեկ ամբողջական պտույտ է կատարում 1373,96 երկրային օրվա ընթացքում, իր ուղեծրով շարժվելով միջինում 0,262016 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3574) Ռուդու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շուրովո (գյուղ, Վելիկա-Պիսարևկայի շրջան)

Շուրովո (ուկրաիներեն՝ Шурове), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Շուրովո գյուղում բնակվում էր 66 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերգեյ Արտյոմով

Սերգեյ Նիկոլաևիչ Արտյոմով (հունվարի 1, 1978(1978-01-01), Մոսկվա, ԽՍՀՄ, )  ռուս պրոֆեսիոնալ ֆուտբոլիստ։
Նա իր դեբյուտը նշել է Ռուսաստանի Պրեմիեր Լիգայում, 1996 թվականի մրցաշրջանում Մոսկվայի «Դինամո» ակումբի կազմում։
Ռուսաստանի գավաթի տարբեր փուլերում  անցկացրել է ավելի քան 8 խաղ և խփել երկու գնդակ։


== Եվրագավաթ ==
1996-1997 թվականների ՈՒԵՖԱ-ի գավաթի խաղարկության ընթացքում անցկացրել է 2 խաղ Մոսկվայի «Դինամո» ակումբում՝ խփելով 2 գոլ։ 1997 թվականին ինտերտոտոյի գավաթում անցկացրել է 2 խաղ «Դինամո» ակումբում։


== Ձեռքբերումներ ==
Ռուսաստանի բրոնզե մեդալակիր-1997


== Ծանոթագրություններ ==
Anastacia (ալբոմ)

Anastacia, Անաստեյշայի երրորդ ստուդիական ալբոմը։ Ալբոմը թողարկվել է 2004 թվականի մարտի 29-ին։ Այն ձայնագրվել է Epic Records լեյբլում։ Ալբոմը գլխավորել է շատ վարկանիշային աղյուսակներ, այդ թվում են՝ Ավստրալիան, Բելգիան, Գերմանիան, Հունաստանը, Հոլանդիան, Շվեդիան և Մեծ Բրիտանիան։


== Ստեղծագործությունների ցանկը ==
1.	«Seasons Change» 4:17
2.	«Left Outside Alone»4:17
3.	«Time»	3:33
4.	«Sick and Tired» 3:30
5.	«Heavy on My Heart»	4:26
6.	«I Do»	3:04
7.	«Welcome to My Truth»	4:03
8.	«Pretty Little Dum Dum»	4:37
9.	«Sexy Single»	3:52
10.	«Rearview»	4:12
11.	«Where Do I Belong» 3:26
12.	«Maybe Today» 5:15


== Վարկանիշային աղյուսակ ==


=== Շաբաթական աղյուսակ ===


=== Տարի-աղյուսակ ===


== Թողարկման պատմություն ==


== Ծանոթագրություններ ==
Կևին Կրաց

Կևին Կրաց (գերմ.`Kevin Kratz, հունվարի 21, 1987(1987-01-21), Էշվայլեր, Aachen, Քյոլնի վարչական շրջան, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն), գերմանացի կիսապաշտպան, ով հանդես է գալիս «Զանդխուազեն» ակումբում։


== Ակումբային կարիերա ==


=== «Բայեր» ===
2006 թվականին Կևինը պայմանագիր է կնքել գերմանական «Բայերի» հետ։ Թիմի կազմում հանդես է եկել մինչև 2009 թվականը։


=== «Ալմենիա» ===
2009 թվականին Կևինը տեղափոխվել է «Ալմենիա» և սկսել է հանդես գալ Երկրորդ Բունդեսլիգայում։ Թիմի կազմում իր դեբյուտը նշել է 2009 թվականի օգոստոսի 23-ին։ 2011 թվականին Կևինը երկարաձգել է իր պայմանագիրը մինչև 2013 թվականի հունիս ամիսը։


=== «Այնտրախտ» ===
2012 թվականի աշնանը Կրացը պայմանագիր է կնքել «Այնտրախտի» հետ։ Իր դեբյուտը նշել է 2012 թվականի օգոստոսի 5-ին՝ «Կյոլնի» դեմ խաղում։


=== «Զանդխուազեն» ===
2014 թվականին Կևին տեղափոխվել է «Զանդխուազեն»։


== Ծանոթագրություններ ==


== Արտաքին հղումներ ==
Պրոֆիլը soccerway.com կայքում
Sorry (երգ, Բեյոնսե)

«Sorry», երգ, որ ձայնագրվել է ամերիկացի երգչուհի Բեյոնսեի կողմից և թողարկվել որպես նրա Lemonade վեցերորդ ստուդիական ալբոմի երկրորդ սինգլ 2016 թվականի մայիսի 3-ին Parkwood և Columbia լեյբլներում։ Որպես պրոդյուսեր հանդես են եկել Վինտեր Գորդոնը, Sean «Melo-X» Rhoden-ը, Բեյոնսեն համապրոդյուսեր Hit-Boy-ի և լրացուցիչ պրոդյուսեր Ստյուարտ Ուայթի հետ միասին։ Մինչ 2016 թվականի սեպտեմբեր Միացյալ Նահանգներում «Sorry» երգը ներբեռնվել է б808,787 օրինակով։


== Առևտրային հաջողություն ==
Երգն զբաղեցրել է 11-րդ հորիզոնականը Billboard Hot 100 հիթ-շքերթում։ «Sorry» երգը նաև հասել է յոթերորդ հորիզոնականին Hot R&B/Hip-Hop songs հիթ-շքերթում՝ դառնալով Բեյոնսեի 25-րդ հիթը, որ ընդգրկվել է այդ հիթ-շքերթում, իսկ ավելի ուշ բարձրացել է  չորրորդ հորիզոնական։ Ավստրալիայի Urban Singles chart-ում սինգլը հասել է ութերորդ հորիզոնականին։ Այն զբաղեցրել է 62-րդ հորիզոնականը Ֆրանսիայում, ինչպես նաև 82-րդ հորիզոնականն Իռլանդիայում և Շվեդիայում։


== Երաժշտական տեսահոլովակ ==
2016 թվականի ապրիլի 23-ին թողարկվել է սինգլի հիման վրա նկարահանված երաժշտական տեսահոլովակը (նախապես այն եղել է ամբողջ ալբոմին նվիրված մեկ ժամանոց ֆիլմի մաս)։ Երգչուհու առանձին տեսահոլովակի պաշտոնական թողարկումը տեղի է ունեցել 2016 թվականի հունիսի 22-ին նրա Vevo ալիքում։ Որպես ռեժիսոր հանդես է եկել Kahlil Joseph-ը։ Տեսահոլովակում որպես կամեո նկարահանվել է թենիսիստուհի Սերենա Ուիլյամսը։


== Արձագանքներ ==
Billboard ամսագիրը երգն ընդգրկել է իր «100 Best Pop Songs of 2016» ցանկի երկրորդ հորիզոնականում։ Այն ընդգրկվել է նաև Billboard-ի կազմած 2016 թվականի Միացյալ Նահանգների լավագույն սինգլների ամփոփիչ ցանկում (հորիզոնական № 71)։


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==
Մարիա Շելլ

Մարիա Շելլ (գերմ.` Maria Schell, ամբողջ անունը` Մարիա Մարգարետ Աննա Շելլ (Maria Margarete Anna Schell), հունվարի 15, 1926(1926-01-15)[…], Վիեննա, Առաջին Ավստրիական Հանրապետություն - ապրիլի 26, 2005(2005-04-26)[…], Preitenegg, Wolfsberg District, Կարինտիա, Ավստրիա), ավստրիական ծագումով շվեյցարական դերասանուհի։ 1950-1960-ական թվականների գերմանալեզու կինեմատոգրաֆի առավել հայտնի դերասանուհիներից մեկն է։


== Կենսագրությունը ==
Մարիա Շելլը ծնվել է շվեյցարիական գրող Գերման Ֆերդինանդ Շելլի և վիեննական դերասանուհի Մարգարետե Նոե ֆոն Նորդբերգի ընտանիքում։ Իր եղբայրներ Մաքսիմիլիան Շելլի, Կառլ Շելլի և քրոջ` Իմմի Շելլի հետ միասին, Մարիան մեծացել է Ավստրիայում։ Ավստրիայի Գերմանիային միավորվելուց հետո, նրանց ընտանիքը 1938 թվականին տեղափոխվել է Ցյուրիխ։
1942 թվականին Մարիան թողել է իր ուսումը կոմերցիոն գործերում` այն բանից հետո, երբ նրա դերասանական տաղանդը նկատել է Զիգֆրիտ Շտայները։ Նրա կինոդեբյուտը կայացել է  «Քարհատարան» («Փլուզում» 1942թ.) կինոնկարում։ Չունենալով մասնագիտական կրթություն, Մարիա Շելլը սկսել է ուսումնասիրել դերասանական վարպետություն և մի քանի թատերական խմբերից ստացել է աշխատանքային առաջարկներ։ 1948 թվականին Մարիան իր ուշադրությունը կրկին սևեռել է կինեմատոգրաֆի վրա։
Մարիա Շելլի առաջին գլխավոր դերը «Հրեշտակը շեփորով» («Վիեննական հեծելախումբ» 1948թ.) կինոնկարում էր։ 1954 թվականին նկարահանված Հելմուտ Կոյտների «Վերջին կամուրջը» կինոնկարը, Կաննի կինոփառատոնում Մարիա Շելլին բերեց մրցանակ` կանացի լավագույն դերի համար։ Նույն թվականին նա արժանացավ նաև Վենետիկի կինոփառատոնի Վոլպիի գավաթին` «Ժերվեզա» կինոնկարում լվացարարուհու գլխավոր դերը կատարելու համար։ Այդ ֆիլմը առաջադրվել էր նաև «Օսկար» մրցանակի, որպես օտարալեզու լավագույն ֆիլմ։ Հոլիվուդում գտնվելու ժամանակ, Մարիան ծանոթացել էր Յուլ Բրինների հետ, ով առաջարկել էր նրան նկարահանվել «Կարամազով եղբայրները» (1958թ.) կինոնկարում։ Մարիա Շելլը նկարահանվել է նաև Գերի Կուպերի, Գլեն Ֆորդի, Մառլոն Բրանդոյի, Սյուզի Դելերի, Մարչելլո Մաստրոյանիի և այլ կինոաստղերի հետ։
1960-ական թվականներին Մարիան կրկին վերադարձավ թատրոնի բեմ, աշխատելով նաև հեռուստատեսությունում։ Վերջին անգամ Մարիա Շելլը էկրանին հայտնվել է 1996 թվականին` «Հանցագործության վայրը» հեռուստասերիալում։ Կյանքի վերջին տարիները նա անց է կացրել միայնության մեջ` Կարինտիայի Պրայտենեգ համայնքում գտնվող իր հայրական տանը։ 2002 թվականին Մաքսիմիլիան Շելլը նրա մասին նկարահանել է «Իմ քույր Մարիան» վավերագրական կինոնկարը։


== Անձնական կյանքը ==
1957-1965 թվականներին Մարիա Շելլը ամուսնացած է եղել ռեժիսոր Հորստ Հեխլերի հետ, իսկ 1966-1986 թվականներին` ռեժիսոր Ֆայտ Ռելինի հետ։ Առաջին ամուսնությունից ունեցել է մեկ որդի, իսկ երկրորդից` մեկ դուստր։ Դուստրը` Մարի-Թերեզը, նույնպես դերասանուհի է դարձել։
1991 թվականին Մարիա Շելլը փորձել էր ինքնասպանություն գործել։ Այդ հանգամանքը գրավել էր բազմաթիվ լրատվամիջոցների ուշադրությունը։ Նա մահացել է 2005 թվականի ապրիլի 26-ին` թոքաբորբից և թաղված է Պրայտենեգում` իր մոր կողքին։


== Մասնակի ֆիլմագրությունը ==


== Ծանոթագրություններ ==
Նոսա Սենորա դաս Դորիսի գավառ

Նոսա Սենորա դաս Դորիսի գավառ (պորտ.՝ Microrregião de Nossa Senhora das Dores), գավառ Բրազիլիայում, մտնում է Սեարա նահանգի մեջ։ Մտնում է Սերժիպի նահանգի գյուղատնտեսական շրջան (մարզ)ի մեջ։ Բնակչությունը կազմում է 62 650 մարդ 2006 թվականի տվյալով։ Զբաղեցված տարածքը 1268,80  կմ²։ Բնակչության խտությունը 49,38  մարդ/կմ²։


== Վիճակագրություն ==
Համախառն ներքին արտադրանքը կազմել է 178 646 173,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2004 թվականին կազմում է 2 918,53 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,620։


== Գավառի կազմ ==
Գավառի կազմի մեջ են մտնում հետևյալ համայնքները.

Ակիդաբան
Կումբի
Մուրիբեկա
(2966) Կորշունիա

(2966) Կորշունիա (անգլ.՝ Korsunia), աստերոիդ աստերոիդների հիմնական գոտում։ Հայտնաբերվել է 1977 թվականի մարտի 13-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,447473 ա. մ., առավելագույնը մոտենում է 2,1045 ա. մ. հեռավորության վրա և հեռանում 2,7904 ա. մ.։ Արեգակի շուրջ մեկ ամբողջական պտույտ է կատարում 1398,54 երկրային օրվա ընթացքում, իր ուղեծրով շարժվելով միջինում 0,257411 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2966) Կորշունիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խուդաբանդինո

Խուդաբանդինո (ռուս.՝ Худабандино, բաշկիրերեն՝ Хозәйбәндә), գյուղ Ռուսաստանի, Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 117 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դիբրովնոե (գյուղ, Գորոդնյայի շրջան)

Անվան այլ կիրառումների համար տե՛ս՝ ԴիբրովնոեԴիբրովնոե (ուկրաիներեն՝ Дібрівне), գյուղ Ուկրաինայի Չեռնիգովի մարզի Գորոդնյայի շրջանում։
2006 թվականի տվյալներով Դիբրովնոե գյուղում բնակվում էր 708 մարդ։ Բնակչության խտությունը կազմում էր 125,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իբարակի

Իբարակի (ճապ.՝ 茨木市 Իբարակի-սի), Ճապոնիայի Օսակա պրեֆեկտուրայում գտնվող հատուկ քաղաք։ Քաղաքի մակերեսը կազմում է 76,52 կմ², բնակչությունը՝ 279 028 մարդ (2014 թվականի օգոստոսի 1-ի տվյալների համաձայն), բնակչության խտությունը՝ 3646,47 մարդ/կմ²։


== Աշխարհագրական դիրք ==
Իբարակի քաղաքը տեղակայված է Հոնսյու կղզու Կինկի տարածաշրջանի Օսակա պրեֆեկտուրայում։ Այս քաղաքի հետ սահմանակցում են Սույտա, Տակացուկի, Մինոո, Սեցցու քաղաքները և Տոյոնո ավանը։


== Բնակչություն ==
Քաղաքի բնակչությունը կազմում է 279 028 մարդ (2014 թվականի հունիսի 1-ի տվյալների համաձայն), իսկ խտությունը՝ 3646,47 մարդ/կմ²։ Բնակչության թվաքանակի փոփոխությունը՝ 1980-2005 թվականներին.


== Սիմվոլիկա ==
Իբարակի քաղաքը խորհրդանշող ծառ է համարվում մշտադալար կաղնին, ծաղիկ՝ վարդը։


== Ծանոթագրություններ ==


== Արտաքին հղումներ ==
Ճապոնական Իբարակի քաղաքի պաշտոնական վեբկայք(ճապոներեն)
Խալիֆա իբն Զայիդ ալ-Նահյան

Շեյխ Խալիֆա իբն Զաիդ Ալ-Նահյան (արաբ․՝ خليفة بن زايد بن سلطان النهيان‎‎, անգլ.՝ Khalifa bin Zayed Al Nahayan, սեպտեմբերի 7, 1948(1948-09-07), Ալ-Ային, Աբու Դաբիի Էմիրություն, Պայմանագրային Օման, British protectorate, Միացյալ Թագավորություն - մայիսի 13, 2022(2022-05-13), Աբու Դաբի, ԱՄԷ), Միացյալ Արաբական Էմիրությունների նախագահ (2004-2022 թվականներ), Աբու Դաբիի էմիր։
Նա երկրի նախկին նախագահ Շեյխ Զաիդ բին Սուլթան Ալ-Նահյանի ավագ որդին է։
1967 թվականի փետրվարին Խալիֆան նշանակվեց Աբու Դաբիի Էմիրության կայսր ժառանգորդ։ Մինչև ՄԱԷ-ի նախագահ ընտրվելը, նա ղեկավարում էր ամենaմեծ՝ Աբու Դաբիի Էմիրությունը, որտեղ գտնվում է ՄԱԷ-ի նավթի պաշարի 80%-ը։ Հենց նա էլ ղեկավարում էր նավթի գործերի հետ կապված խորհուրդը։

Շեյխ Խալիֆան մեծ հարգանք է վայելում զինվորականների շրջանում։ Նա միշտ հավասարակշռված է և պոեզիայի մեծ սիրահար։ Ինչպես և հայրը, Շեյխ Խալիֆան սիրում է որսը։


== Ծանոթագրություններ ==
Ճվելիերի

Ճվելիերի (վրաց.՝ ჭველიერი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1080 մետր բարձրության վրա։ Շրջկենտրոն Լենտեխիից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 59 մարդ։


== Ծանոթագրություններ ==
Ֆյուվո

Ֆյուվո (ֆր.՝ Fuveau), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում:
Բնակչությունը 2012 թվականի դրությամբ կազմում է 9245 մարդ, բնակչության խտությունը` 307.96 մարդ/կմ²: Բնակավայրը զբաղեցնում է 30.02 կմ² տարածք:


== Աշխարհագրություն ==
Գտնվում է Փարիզ քաղաքից 650 կմ հարավ, Մարսել քաղաքից` 24 կմ հյուսիս-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 6228 աշխատունակ (15-64 տարեկան)  բնակիչ, որոնցից ակտիվ էին 4595-ը, իսկ ոչ ակտիվները` 1633: Ակտիվության ցուցանիշը կազմում է 73,8 %: 4595 աշխատունակ մարդկանցից աշխատել է 4165 անձ (2183 տղամարդ և 1982 կին): Գործազուրկ են եղել 430 անձ (216 տղամարդ և 214 կին): 1633 անաշխատունակներից 625-ը եղել են աշակերտներ կամ ուսանողներ, 497-ը` թոշակառուներ, իսկ 511-ը չեն աշխատել տարբեր պատճառներով:


== Տես նաև ==
Բուշ դյու Ռոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շոհոքրամ գետային

Շոհոքրամ գետային (լատ.՝ Geum rivale), վարդազգիների ընտանիքին պատկանող դեղաբույս։


== Նկարագրություն ==
25-75 սմ բարձրությամբ թույլ ճյուղավորված, բազմաթիվ չռված մազիկներով և գեղձերով ծածկված, կարմրավուն, ակոսավոր ցողունով, հաստ, գորշագույն սողացող կոճղարմատով մեղրատու բազմամյա խոտաբույս է։ Խոշոր, երկար կոթուններով տերևները արմատամերձ են։ Բազմաթիվ առէջներով, հնգանդամ, դեղնավուն, սպիտակավուն կամ կարմրավուն խոշոր ծաղիկները զանգակաձև են։ Տարածմանը նպաստող, երկար, մազապատ, կեռիկաձև քթիկով պտուղը սերմնիկ է։


== Տարածվածություն ==
Աճում է միջին և վերին լեռնային գոտիների խոնավ մարգագետիններում, գետափերին և ճահիճներում։ Տարածված է Լոռու, Տավուշի, Գեղարքունիքի և Սյունիքի մարզերում։


== Նշանակություն ==
Բուժական նպատակներով օգտագործում են կոճղարմատները և վերգետնյա մասը։ Որպես սննուդ կիրառում են ապուրների և աղցանների մեջ, իսկ կոճղարմատից պատրաստում են համեմունք։


== Ծանոթագրություններ ==
(3798) դե Ջագեր

(3798) դե Ջագեր (անգլ.՝ de Jager), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,167735 ա. մ., առավելագույնը մոտենում է 1,9997 ա. մ. հեռավորության վրա և հեռանում 2,3358 ա. մ.։ Արեգակի շուրջ մեկ ամբողջական պտույտ է կատարում 1165,76 երկրային օրվա ընթացքում, իր ուղեծրով շարժվելով միջինում 0,308813 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,43° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3798) դե Ջագեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)